FI Euroopan unionin virallinen lehti C 305/13

Neuvoston asetuksen (ETY) N:o 2408/92 4 artiklan 1 kohdan a alakohdan mukainen komission tiedonanto

Julkisen palvelun velvoitteen asettaminen Italian sisäisessä säännöllisessä lentoliikenteessä

(ETA:n kannalta merkityksellinen teksti)

(2006/C 305/05)

Italian hallitus on yhteisön lentoliikenteen harjoittajien pääsystä yhteisön sisäisen lentoliikenteen reiteille 23. heinäkuuta 1992 annetun neuvoston asetuksen (ETY) N:o 2408/92 4 artiklan 1 kohdan a alakohdan sekä Sisilian hallintoalueen alaisuudessa järjestetyn julkisia palveluja käsittelevän konferenssin päätösten mukaisesti päättänyt asettaa julkisen palvelun velvoitteen seuraavilla reiteillä harjoitettavalle säännölliselle lentoliikenteelle:

1. Reitit

Pantelleria—Palermo ja päinvastaiseen suuntaan;

Lampedusa—Palermo ja päinvastaiseen suuntaan;

Lampedusa—Catania ja päinvastaiseen suuntaan;

Lampedusa—Rooma ja päinvastaiseen suuntaan;

Pantelleria—Rooma ja päinvastaiseen suuntaan.

Asetuksen (ETY) N:o 2408/92 liitteen II mukaisesti Rooman ollessa määräpaikkana sen lentoasemajärjestelmä käsittää Rooma–Fiumicinon ja Rooma–Ciampinon lentoasemat.

1.1. Lähtö- ja saapumisaikojen jakamista yhteisön lentoasemilla koskevista yhteisistä säännöistä 18. tammikuuta 1993 annetun neuvoston asetuksen (ETY) N:o 95/93, sellaisena kuin se on muutettuna asetuksella (EY) N:o 793/2004, 9 artiklan mukaisesti toimivaltaiset elimet voivat varata tietyt lähtö- ja saapumisajat lentoliikenteen harjoittamista varten tässä asiakirjassa vahvistettujen yksityiskohtaisten sääntöjen mukaisesti.

1.2. Edellä mainitut reitit muodostavat jakamattoman kokonaisuuden, joka asianomaisten lentoliikenteen harjoittajien on hyväksyttävä sellaisenaan ja kokonaisuudessaan.

1.3. Italian ilmailulaitos ENAC varmistaa, että asianomaisilla lentoliikenteen harjoittajilla on asianmukaiset rakenteet ja että ne täyttävät reitille pääsyä koskevat vähimmäisvaatimukset julkisen palvelun velvoitteen tavoitteiden saavuttamiseksi.

2. Julkisen palvelun velvoitteen erittely

2.1 Vähimmäisvuoroväli:

a. Pantelleria–Palermo ja päinvastaiseen suuntaan

Vuorot ovat seuraavat:

— vähintään yksi päivittäinen meno- ja yksi päivittäinen paluulento koko vuoden ajan 44-paikkaisilla ilma-aluksilla;

— vähintään yksi päivittäinen meno- ja yksi päivittäinen paluulento koko vuoden ajan 120-paikkaisilla ilma-aluksilla;

— 1.5.—30.10. välisenä aikana edellä mainittujen kahden päivittäisen lennon lisäksi kolme viikoittaista meno- ja kolme viikoittaista paluulentoa perjantaina, lauantaina ja sunnuntaina 44-paikkaisilla ilma-aluksilla.

b. Lampedusa–Palermo ja päinvastaiseen suuntaan

Vuorot ovat seuraavat:

— vähintään yksi päivittäinen meno- ja yksi päivittäinen paluulento koko vuoden ajan 44-paikkaisilla ilma-aluksilla;

— vähintään yksi päivittäinen meno- ja yksi päivittäinen paluulento koko vuoden ajan 120-paikkaisilla ilma-aluksilla;

— 1.5.—30.10. välisenä aikana edellä mainittujen kahden päivittäisen lennon lisäksi kolme viikoittaista meno- ja kolme viikoittaista paluulentoa perjantaina, lauantaina ja sunnuntaina 44-paikkaisilla ilma-aluksilla.

c. Lampedusa–Catania ja päinvastaiseen suuntaan

Vuorot ovat seuraavat:

— 31.10.—30.4. välisenä aikana vähintään kolme viikoittaista meno- ja kolme viikoittaista paluulentoa 44-paikkaisilla ilma-aluksilla;

— 1.5.—30.10. välisenä aikana vähintään yksi päivittäinen meno- ja yksi päivittäinen paluulento 44-paikkaisilla ilma-aluksilla;

d. Lampedusa–Rooma ja päinvastaiseen suuntaan

Vuorot ovat seuraavat:

— 1.10.—31.5. välisenä aikana vähintään kaksi viikoittaista meno- ja kaksi viikoittaista paluulentoa 120-paikkaisilla ilma-aluksilla.

e. Pantelleria–Rooma ja päinvastaiseen suuntaan

Vuorot ovat seuraavat:

— 1.10.—31.5. välisenä aikana vähintään yksi viikoittainen meno- ja yksi viikoittainen paluulento120-paikkaisilla ilma-aluksilla.

Jos julkisen palvelun velvoitteen mukaiseen liikennöintiin normaalisti käytettävä ilma-alus on epäkunnossa, on varmistettava, että korvaava ilma-alus on käytettävissä neljän tunnin kuluessa.

Kunkin koneen kokonaiskapasiteetti on saatettava myyntiin julkisen palvelun velvoitetta koskevien sääntöjen mukaisesti.

2.2. Aikataulut:

Reitillä Pantelleria–Palermo:

vähintään

— 1 lento, jonka lähtöaika ajoittuu aikavälille 8.00—10.00

— 1 lento, jonka lähtöaika ajoittuu aikavälille 15.00—17.00

Reitillä Palermo–Pantelleria:

vähintään

— 1 lento, jonka lähtöaika ajoittuu aikavälille 8.00—10.00

— 1 lento, jonka lähtöaika ajoittuu aikavälille 15.00—17.00

Reitillä Lampedusa–Palermo:

vähintään

— 1 lento, jonka lähtöaika ajoittuu aikavälille 7.00—10.00

— 1 lento, jonka lähtöaika ajoittuu aikavälille 18.00—21.00

Reitillä Palermo–Lampedusa:

vähintään

— 1 lento, jonka lähtöaika ajoittuu aikavälille 7.00—10.00

— 1 lento, jonka lähtöaika ajoittuu aikavälille 18.00—21.00

Edestakaisten lentojen aikataulujen reiteillä Lampedusa–Catania, Lampedusa–Rooma ja Pantelleria–Rooma on mahdollistettava säännölliset kansalliset ja kansainväliset jatkoyhteydet Catanian ja Rooman lentoasemilla.

2.3. Käytettävä kalusto ja tarjottava kapasitetti:

Edestakaiset lennot reiteillä Pantelleria–Palermo ja Lampedusa–Palermo on liikennöitävä kaksimoottorisella potkuriturbiini- tai suihkukoneella, jonka matkustamo on paineistettu ja jossa on vähintään 44 tai 120 matkustajapaikkaa kohtien 2.1 a ja 2.1 b mukaisesti.

Edestakaiset lennot reitillä Lampedusa–Catania on liikennöitävä kaksimoottorisella potkuriturbiini- tai suihkukoneella, jonka matkustamo on paineistettu ja jossa on vähintään 44 matkustajapaikkaa kohdan 2.1 c mukaisesti.

Lennot reiteillä Lampedusa-Rooma ja Pantelleria-Rooma on liikennöitävä ilma-aluksilla, joissa on vähintään 120 matkustajapaikkaa kohtien 2.1 d ja 2.1 e mukaisesti.

Markkinoiden kysynnän vaatiessa on tarjottava lisäkapasiteettia järjestämällä ylimääräisiä lentoja, joista ei saa aiheutua lisäkorvauksia ja joihin ei saa soveltaa jäljempänä 2.4 kohdassa mainituista hinnoista poikkeavia hintoja.

Kaikilla edellä tarkoitetuilla lennoilla on varattava kolme paikkaa terveydellisistä syistä johtuvia hätätapauksia ja viranomaisten tarpeita varten. Näistä kolmesta paikasta kaksi voidaan varata/myydä vasta 24 tuntia ennen lennon lähtöaikaa ja yksi vasta 12 tuntia ennen lennon lähtöaikaa.

120-paikkaisilla koneilla suorittettaviin lentoihin liittyen on annettava takeet, että niillä voidaan kuljettaa vammaiset matkustajat WCHR, WCHS ja WCHC, paarit, ruumisarkkuja ja tarvittaessa tavaroita.

Lukuun ottamatta lennolle pääsyn mahdollista epäämistä turvallisuussyistä, lentoliikenteen harjoittajan, joka hyväksyy julkisen palvelun velvoitteen, on kaikin keinoin pyrittävä helpottamaan vammaisten ja liikuntarajoitteisten matkustajien kuljettamista.

2.4. Hinnat:

a) Reiteillä sovellettavat enimmäishinnat ovat: Pantelleria–Palermo ja päinvastaiseen suuntaan 29,00 EUR Lampedusa–Palermo ja päinvastaiseen suuntaan 3 1,00 EUR Lampedusa–Catania ja päinvastaiseen suuntaan 31,00 EUR Lampedusa–Rooma ja päinvastaiseen suuntaan 60,00 EUR Pantelleria–Rooma ja päinvastaiseen suuntaan 60,00 EUR Ilmoitettuihin hintoihin eivät sisälly alv eivätkä lentokenttäverot ja -maksut. Hintoihin ei saa lisätä minkäänlaisia lisämaksuja tai korotuksia. Kaikki julkisen palvelun velvoitteen kohteena olevilla reiteillä matkustavat ovat oikeutettuja edellä mainittuihin hintoihin. On varmistettava ainakin yksi maksuton lippujen jakelu- ja myyntitapa, josta ei aiheudu matkustajalle mitään lisäkustannuksia.

b) Toimivaltaiset elimet tarkistavat enimmäishinnat vuosittain ISTAT/FOI:n kuluttajahintojen yleisindeksin perusteella lasketun edellisen vuoden inflaatiokertoimen mukaan. Tarkistuksesta ilmoitetaan kaikille kyseisillä reiteillä toimiville lentoliikenteen harjoittajille, ja se annetaan tiedoksi komissiolle julkaistavaksi Euroopan unionin virallisessa lehdessä.

c) Jos euron ja Yhdysvaltain dollarin keskimääräinen vaihtokurssi ja/tai polttoaineen hinta poikkeaa yli 5 prosenttia puolivuotiskauden keskiarvosta, hintoja on tarkistettava polttoaineen osuuden osalta suhteessa todetun poikkeuksen määrään.

Italian liikenneministeriö tekee mahdolliset hintatarkistukset puolivuosittain Sisilian alueen aluevaltuuston puheenjohtajan suostumuksella Jos kustannusten nousu on edellä ilmoitettua prosenttiosuutta suurempi, edellä tarkoitettu tekninen pariteettikomitea käynnistää mukautusmenettelyn julkisen palvelun velvoitteiden kohteena olevilla reiteillä toimivien lentoliikenteen harjoittajien pyynnöstä. Jos kustannukset alenevat, sekakomitea aloittaa menettelyn ilman eri toimenpiteitä. Edellä tarkoitetun selvityksen yhteydessä on kuultava kyseisillä reiteillä toimivia lentoliikenteen harjoittajia.

Mahdolliset hintatarkistukset tulevat voimaan seuraavana puolivuotiskautena poikkeuksen havaitsemisen jälkeen.

Tarkistuksesta ilmoitetaan kaikille kyseisillä reiteillä toimiville lentoliikenteen harjoittajille, ja se annetaan tiedoksi komissiolle julkaistavaksi Euroopan unionin virallisessa lehdessä.

2.5. Palvelun jatkuvuus:

Lentojen jatkuvuuden, säännöllisyyden ja täsmällisyyden varmistamiseksi lentoliikenteen harjoittajat, jotka hyväksyvät tämän julkisen palvelun velvoitteen, sitoutuvat

— takaamaan palvelun jatkuvuuden vähintään kahdentoista perättäisen kuukauden ajan ja olemaan keskeyttämättä palvelun harjoittamista ilman vähintään kuusi kuukautta aikaisemmin annettavaa ennakkoilmoitusta;

— yhdenmukaistamaan käytäntönsä lentomatkustajien oikeuksia koskevan peruskirjan periaatteiden mukaisesti sekä noudattamaan asiaa koskevaa kansallista, kansainvälistä ja yhteisön lainsäädäntöä;

— antamaan vakuuden, jolla taataan palvelun asianmukainen suorittaminen ja jatkuminen. Vakuuden määrän on oltava 800 000 EUR, ja se on myönnettävä ENAC:in hyväksi vaadittaessa maksettavana pankkitakuuna, jonka avulla ENAC voi varmistaa kyseisen palvelun jatkumisen;

— liikennöimään vuosittain vähintään 98 prosenttia toimintaohjelmiin sisältyvistä lennoista. Ylivoimaisia esteitä lukuun ottamatta suoraan lentoliikenteen harjoittajasta johtuvista syistä peruutettujen lentojen määrä saa olla enintään kaksi prosenttia.

— maksamaan sääntelyelimelle kustakin tämän kahden prosentin rajan ylittävästä peruutetusta lennosta 3000,00 EUR sakon. Näin kertyneet varat käytetään Sisilian alueellisen jatkuvuuden turvaamiseksi toteutettavien toimenpiteiden rahoitukseen.

— takaamaan, että lennot liikennöidään aikataulun mukaisesti 30 minuutiksi vahvistetun viivästysmarginaalin puitteissa (palvelun täsmällisyys);

— myöntämään jokaiselle matkustajalle kaikista 30 minuuttia ylittävistä viivästyksistä 15,00 EUR hyvityksen seuraavan lipun hankintaa varten.

Edellä mainittuja sääntöjä ei sovelleta lentoihin, joiden peruuttaminen tai viivästyminen johtuu sääolosuhteista, lakoista tai muista lentoliikenteen harjoittajasta täysin riippumattomista tapahtumista.

Tässä kohdassa tarkoitetut sakot ovat kumuloituvia 27. tammikuuta 2006 annetussa lakiasetuksessa 69 määrättyjen seuraamusten kanssa, joita sovelletaan matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä annetun asetuksen (EY) N:o 261/2004 rikkomisiin.